**T.G.I. Friday’s** (հայերեն՝ Ֆրայդիս, ինչպես նաև *«Friday’s»*, *«FRiDAY’S»*, *«T.G.I.s»*) ռեստորանների ամերիկյան ցանց, հիմնադրված 1965 թվականի մարտի 15-ին Նյու-Յորքում։ Համարվում է *Sentinel Capital Partners-ի* և *TriArtisan Capital Partners*-ի ստորաբաժանումը, որոնք ցանցը գնել են 2014 թվականի մայիսին *Carlson Companies*-ից 800 միլիոն դոլարով։ *«Friday’s»* ռեստորանների ինտերիերի դիզայնը հայտնի է կարմիր-սպիտակ շերտավոր ծածկով, արույրե բազրիքով, Թիֆանի լուսամփոփներով և այլն։

Ընկերության կենտրոնական գրասենյակը տեղակայված է Քերոլթոնում, Դալասի արվարձանում (Տեխաս)։

Անվանում
--------

*«T.G.I. Friday’s»* անվանումը համարվում է անգլերենով հայտնի արտահայտության՝ *«Thank Goodness It’s Friday!»* հապավումը (հայերեն՝ Փառք Աստծո, այսօր ուրբաթ է):

Պատմություն
-----------

Ալան Սթիլմանը հիմնեց իր առաջին *T.G.I.* ռեստորանը ուրբաթ`1965 թվականի մարտի 15-ին Նյու-Յորքում` Մանհեթենի Իսթ-Սայդում Քուինսբորո կամուրջի հարևանությամբ։ Սա շրջան է, որտեղ ապրում էին շատ ուղեկցորդուհիներ և ֆոտոմոդելներ, և Սթիլմանը հաշվարկում էր, որ սեփական բարի բացումը կօգնի նրան ծանոթանալ կանանց հետ։

Ռեստորանը հայտնի դարձավ նաև նրանով, որ ղեկավարության քաղաքականության անբաժանելի մասը դարձավ տարբեր ակցիաների անցկացումը։ Ինչպես, օրինակ, այնտեղ է կատարվել Նյու-Յորքի այսպես կոչված «գիշեր միայն կանանց համար» առաջին երեկույթներից մեկը (անգլ.՝ Ladies' night):

Մինչև 1970-ականներին Ալան Սթիլմանը երկրի Միջին Արևելքում արդեն բացել էր մի քանի ռեստորան, այդ թվում *T.G.I.* ռեստորանը Մեմֆիսում, Թենեսի նահանգում։

1971 թվականին Դենիել Սքոգինը գնեց թույլտվություն ցանցի մի քանի ռեստորանների համար։ 1972 թվականին Սկոգգինը բացում է *Friday’s* ռեստորանը Տեխաս նահանգի կենտրոնում`Դալասում։ Քիչ հետո Սքոգինը դարձավ ռեստորանների ցանցի գլխավոր տնօրենը։ Հեռու ապագայում, նա հաջորդ 15 տարիներին աշխատում է այս պաշտոնում։ 1975 թվականին ցանցը վաճառվել է *Carlson Companies* ընկերությանը։ Ըստ ընկերության հետ կնքված պայմանագրի Ալան Ստիլմանն ու այլ հիմնադիրները և օգնականները իրավասու չեն ազդել *«T.G.I. Friday’s»-ի* հեռավոր ճակատագրի հետ կապված կառավարական որոշումների վրա։ Դենիել Սքոգինը *Carlson Companies*-ի հետ կնքեց պայմանագիր և շարունակեց զբաղեցնել գլխավոր տնօրենի պաշտոնը։

Առաջին ռեստորանը ԱՄՆ-ի սահմաններից դուրս բացվել է Մեծ Բրիտանիայում 1986 թվականին։

1994 թվականին *«Friday’s»* առաջին ռեստորանը փակվեց։ Այժմ նրա տեղում բացվել է նախկին ռեստորանի ինտերիերի մի մասը (օրինակ, Ստիլլմանի տեղադրած արույրե բազրիքը) պահպանած *«Baker Street»* անգլիական փաբը։

2011 թվականի մարտի դրությամբ աշխարհում բացված է *«Friday’s»* ցանցի 992 ռեստորան։

2014 թվականի մայիսի 20-ին *«T.G.I. Friday’s»*-ը վաճառվել է *Sentinel Capital Partners* և *TriArtisan Capital Partners* ընկերություններին 800 միլիոն դոլարով։

Ծանոթագրություններ
------------------

1. ↑  Longtime Owner Sells TGI Fridays for $800 Million
2. ↑  T.G.I. Friday’s Restaurants Timeline Արխիվացված 2009-01-17 Wayback Machine. Also, their menu cover page says «Thank Goodness It’s Friday»
3. 1 2  Patton, Phil (December 1994). «AGENTS of CHANGE». American Heritage. Retrieved February 22, 2011
4. 1 2  Twilley, Nicola and Krista Ninivaggi (November 15, 2010). «A Cocktail Party In The Street: An Interview With Alan Stillman». Edible Geography. Retrieved February 22, 2011
5. ↑  Prewitt, Milford (March 29, 1993). «Stillman: Friday’s filled a generation’s need». Nation’s Restaurant News. Retrieved February 22, 2011
6. ↑  T.G.I. FRIDAY’S® FACTS Արխիվացված 2012-04-03 Wayback Machine
7. ↑  «Friday's, Red Lobster: Casual dining for sale». *America's Markets (USA Today)*. Վերցված է 2014 թ․ մայիսի 20-ին.

Արտաքին հղումներ
----------------

* Պաշտոնական միջազգային կայք
* Ընկերության կայքը Ռուսաստանում